The Hu

**The Hu** er et mongolsk metal/hardrock band dannet i 2016. Med tradisjonell mongolsk instrumentering, inkludert Morin khuur, Tovshuur og mongolsk strupesang, kaller bandet sin musikkstil for "hunnu rock", hu inspirert av Hünnü, et gammelt mongolsk imperium, kjent som hunere i vestlig kultur. Noen av bandets tekster inkluderer gamle mongolske krigsrop og poesi.

## Historien
Fra 1924 til 1992, under Mongolias kommunistiske periode, ble ulike typer musikk forbudt, inkludert vestlige stiler som jazz og rock, og til og med tradisjonell mongolsk musikk. Den mongolske revolusjonen i 1990 førte landet inn i en finanskrise, men førte også til en kulturell omveltning.

Bayarmagnai "Dashka" Dashdondog ønsket å prøve å blande heavy metal, som tidligere var forbudt i landet, med tradisjonelle instrumenter og hente inspirasjon i komposisjoner fra Hunnu-imperiet. Dashdondog plukket i 2016 ut musikere som hadde studert tradisjonell mongolsk sang og musikk ved Mongolian State Music and Dance Conservatory. Han valgte ut Enkhsaikhan "Enkush" Batjargal, Nyamjantsan "Jaya" Galsanjamts, Temuulen "Temka" Naranbaatar og Galbadrakh "Gala" Tsendbaatar og startet og ga bandet navnet Hu (mongolsk for "mennesker"). Dashdondog ble bandets produsent og låtskriver og "Gala" sin eldre bror, Tuga Namgur, skulle senere bli bandets tolk og manager.

To videoer på YouTube utgitt høsten 2018, «Yuve Yuve Yu» - 28. september og «Wolf Totem» - 16. november, hadde samlet fått over 76 millioner visninger innen mai 2020. 11. april 2019 nådde «Wolf Totem» nr. 1 på Billboards Hard Rock Digital Song Sales, noe som gjør The Hu til den første mongolske musikalske bandet som topper et Billboard-listen. I tillegg nådde «Yuve Yuve Yu» nr. 7 på samme hitliste mens "Wolf Totem" debuterte som nr. 22 på Billboards Hot Rock Songs listen.

17. mai 2019 møtte The Hu den mongolske presidenten Khaltmaagiin Battulga, som gratulerte bandet for deres prestasjoner med å promotere landet. 6. juni 2019 ga bandet ut videoen til sin tredje singel «Shoog Shoog». I juni og juli 2019 fremførte de tjuetre konserter i tolv europeiske land. Bandet ga ut musikkvideoen til sin fjerde singel «The Great Chinggis Khaan» 23. august 2019. The Hu ga ut sitt første album 13. september 2019. Albumets tittel er *The Gereg*, som er betegnelsen på et diplomatisk pass fra Djengis Khans tid. *Gereg* ble internasjonalt gitt ut under Eleven Seven Records. Bandet startet sin første nordamerikanske turné fra september 2019 til desember 2019. Den 4. oktober ga bandet ut en ny versjon av «Yuve Yuve Yu», med ny vokal av Danny Case fra From Ashes to New. *The Gereg* fikk en 47 plass på listen Classic Rock Magazine's best albums of 2019. I november ble sangen «Black Thunder» / «Sugaan Essena» benyttet i videospillet Star Wars Jedi: Fallen Order. 13. desember ga bandet ut en remix av «Wolf Totem», med Papa Roach vokalist Jacoby Shaddix. Denne versjonen vil bli benyttet i den kommende skrekkfilmen The Retaliators. 1. mai 2020 ble en remix av «Song of Women» med Lzzy Hale fra Halestorm utgitt online.

27. november 2019 ble Hu tildelt den høyeste statsprisen for Mongolia, orden av Djengis Khan, for å fremme mongolsk kultur over hele verden.

28. juni 2020 lastet The Hu opp deres innsamlingskonsert for COVID-19 på YouTube. The Hu ga i 2020 ut en singel med en coverversjon av Metallicas «Sad but True», den er ikke med på noe The Hu album. I 2020 ble The Hu valgt ut som en av 53 grupper til å delta i Metallicas 30-årsjubileumsalbum, *[[Metallica Blacklist]]*. Sporet med The Hu på albumet er «Through the Never». Overskuddet av albumet ble donert til ulike veldedige organisasjoner, hvor hvert band som har fått spille inn et spor kan velge hvilken veldedighet overskuddet fra sangen deres skal doneres til. Hu valgte å donere alt overskuddet fra sangen deres til The Giving Day Charity Fund.

Deres første konserter etter COVID-19 var en turne i Nord-Amerika høsten 2021, "The Hun Tour". De fremførte en blanding av sanger fra *The Gereg* og nye ennå ikke utgitte sanger som i 2022 kom ut på deres andre album *Rumble of Thunder*. Det er gitt ut to singler fra albumet «This Is Mongol» og «Black Thunder». *Rumble of Thunder* fikk en 33 plass på listen Classic Rock's 50 best rock albums of 2022 utgitt av Classic Rock. The Hu spilte to konserter på Rockefeller i Oslo 26. oktober 2022. En musikkvideo til «This Is Mongol» med William DuVall fra Alice in Chains som vokalist og på rytmegitar ble gitt ut i 2023.

I 2023 dukket bandet The Agasar opp i videospillet Star Wars Jedi: Survivor, det er The Hu som fremfører låtene til dette videospill-bandet. På albumet *Sounds from the Galactic Skylands (Original Music from Star Wars Jedi: Survivor)* er det 4 spor med The Hu,  «Hohochu», «Sugaan Essena» («Black Thunder») og «Eseerin Vasahina». Under Malakoff Festivalen i Nordfjordeid i 2023 opptrådde The Hu.

I 2024 kunngjorde det britiske heavy metal-bandet Iron Maiden at Hu ville varme opp for dem på den nordamerikanske etappen av deres Future Past-turné.

## Bandmedlemer

### Bandet

* Galbadrakh Tsendbaatar "Gala" –  Morin Khuur, Strupesang (2016–)
* Nyamjantsan Galsanjamts "Jaya" –  Tumur Khuur, Tsuur, Strupesang (2016–)
* Enkhsaikhan Batjargal "Enkush" –  Morin Khuur, Strupesang (2016–)
* Temuulen Naranbaatar "Temka" –  Tovshuur (2016–)

### Turnemusikre

* Jambaldorj Ayush "Jamba" – Gitar (2019–)
* Nyamdavaa "Davaa" – Bass (2020–)
* Unumunkh Maralkhuu "Ono" – Perkisjon, Tumur Khuur (2019–)
* Odbayar Gantumur "Odko" – trommer (2019–)

### Tidligere medlemmer

* Batkhuu Batbayar – bass  (2019–2020)

### Bilder av bandmedlemmer

Fil:2019 RiP The Hu - by 2eight - 8SC7051.jpg|Galbadrakh Tsendbaatar, "Gala", 2019
Fil:2019 RiP The Hu - by 2eight - 8SC7239.jpg|Nyamjantsan Galsanjamts, "Jaya", 2019
Fil:2019 RiP The Hu - by 2eight - 8SC7043.jpg|Enkhsaikhan Batjargal, "Enkush", 2019
Fil:2019 RiP The Hu - by 2eight - 8SC7211.jpg|Temuulen Naranbaatar, "Temka", 2019


## Discografi

### Album

### Singler

## Referanser


## Eksterne lenker
* 
*